Babelscape/SREDFM huggingface dataset:
Στέργιος Γκούτας

Ο Στέργιος Γκούτας ήταν σπουδαίος οπλαρχηγός Μακεδονομάχος από το Μεσολούρι Γρεβενών..
Βαρωνία της Άκοβας

Η Βαρωνία της Άκοβας ήταν ένα μεσαιωνικό φραγκικό φέουδο υποτελές στο Πριγκιπάτο της Αχαΐας. Εκτεινόταν στην ορεινή περιοχή της ανατολικής Ηλείας-δυτικής Αρκαδίας, με κέντρο το κάστρο της Άκοβας ή Ματεγκριφόν. Ανήκε στις δώδεκα αρχικές κοσμικές βαρωνίες της Αχαΐας και κατακτήθηκε από τους Βυζαντινούς το 1320.
Apple II

Ο Apple II ήταν ο δεύτερος οικιακός υπολογιστής 8-bit, που παρουσιάστηκε από την Apple τον Απρίλιο του 1977. Διαδέχθηκε τον Apple I, αλλά ουσιαστικά αποτέλεσε τον πρώτο μαζικής παραγωγής ηλεκτρονικό υπολογιστή, της Apple. Η δυνατότητα απεικόνισης γραφικών και ο ήχος ήταν και το βασικό του πλεονέκτημα σε σχέση με τον προκάτοχό του. Σχεδιάστηκε από τον Στήβεν Βόζνιακ. Η αρχική τιμή πώλησης στις ΗΠΑ ήταν 1.298 δολάρια. Είχε τεράστια επιτυχία ως οικιακός υπολογιστής, παιχνιδομηχανή και εργαλείο ανάπτυξης λογισμικού από τους ερασιτέχνες προγραμματιστές. Επίσης για τις πρακτικές του εφαρμογές λόγω της ενσωμάτωσης του πρώτου λογιστικού φύλλου ("spreadsheet") με το όνομα VisiCalc. Τον Ιούνιο του 1979 παρουσιάστηκε ο Apple II+ με 48kB μνήμη, την "AppleSoft Basic" και ελαφρώς καλύτερα γραφικά. Η σειρά συνεχίστηκε με τον Apple IIe τον Ιανουάριο του 1983, τον Apple IIc τον Απρίλιο του 1984 και ολοκληρώθηκε με τον Apple IIGs (1986) με διαφορετικό μικροεπεξεργαστή. Τυπικά συνέχεια της σειράς II ήταν ο Apple III, στην πράξη όμως διάδοχος ήταν ο Apple Lisa.
Η ντυμένη μάχα

Η ντυμένη μάχα (Ισπανικά: La maja vestida) είναι μια ελαιογραφία που φιλοτέχνησε ο Ισπανός ζωγράφος και χαράκτης Φρανθίσκο Γκόγια την περίοδο 1807-1808. Μαζί με το «ταίρι» του, τον πίνακα Η γυμνή μάχα (La maja desnuda) (1797-1800), βρίσκεται στο Μουσείο ντελ Πράδο. Ο όρος "μάχα" αποτελούσε κοινή ονομασία για τους Ισπανούς της εποχής, για τους άνδρες (μάχο) και για τις γυναίκες (μάχα), χαμηλών κοινωνικών τάξεων που ξεχώριζαν με το εξεζητημένο ντύσιμό τους και τους τρόπους τους, του οποίους απεικόνιζε συχνά ο Γκόγια στα έργα του.
[[Η γυμνή μάχα]], μία από τις διασημότερες απεικονίσεις της γυναικείας ομορφιάς στη δυτική τέχνη (ελαιογραφία σε μουσαμά, 98 × 191 εκ., 1797-1800, Μουσείο ντελ Πράδο, Μαδρίτη)thumb|200px|left|Η "γυμνή μάχα" ("La maja desnuda")και η "ντυμένη μάχα" (La maja vestida) στο Μουσείο ντελ Πράδο
Δεύτερη Σύνοδος της Λυών

:"Η Πρώτη Σύνοδος της Λυών, η Δέκατη Τρίτη Οικουμενική Σύνοδος, έλαβε χώρα το 1245."

Η Δεύτερη Σύνοδος της Λυών ήταν η δέκατη τέταρτη οικουμενική σύνοδος της Ρωμαιοκαθολικής Εκκλησίας, συγκλήθηκε στις 31 Μαρτίου 1272 και διεξήχθη στη Λυών, στη Γαλλία, το 1274. Ο Πάπας Γρηγόριος Ι΄ προέδρευσε στη σύνοδο, καλούμενος να δράσει με δέσμευση από τον Βυζαντινό αυτοκράτορα Μιχαήλ Η΄ για να επανενώσει την Ανατολική εκκλησία με την Δυτική. Την σύνοδο παρακολούθησαν πεντακόσιοι επισκόποι, εξήντα ηγούμενοι και περισσότεροι από χίλιοι ιεράρχες ή οι αντιπρόσωποί τους, ανάμεσα στους οποίους ήταν οι αντιπρόσωποι των πανεπιστημίων. Εξαιτίας του μεγάλου αριθμού ακροατών, αυτοί που είχαν έρθει στη Λυών χωρίς να έχουν ειδικά προσκληθεί «"πήραν άδεια να αναχωρήσουν με τις ευχές του Θεού"» και του Πάπα. Μεταξύ των συμμετεχόντων στη σύνοδο ήταν ο Ιάκωβος Α΄ της Αραγωνίας, ο πρέσβης του Αυτοκράτορα Μιχαήλ Η΄ Παλαιολόγου με μέλη του Ελληνικού κλήρου και οι πρέσβεις του Αμπάκα Χαν του Ιλχανάτου. Ο Θωμάς Ακινάτης είχε κληθεί στη σύνοδο, αλλά πέθανε καθ' οδόν στο Φροζινόνε. Ο Μποναβεντούρε ήταν παρών στις πρώτες τέσσερις συνεδριάσεις, αλλά πέθανε στη Λυών στις 15 Ιουλίου.

Επιπλέον της Αραγωνίας, την οποία εκπροσωπούσε προσωπικά ο Ιάκωβος, αντιπρόσωποι των βασιλέων της Γερμανίας, της Σκωτίας, της Αγγλίας, της Γαλλίας και της Σικελίας ήταν επίσης παρόντες, ενώ απεσταλμένοι εκπροσωπούσαν τα βασίλεια της Νορβηγίας, της Σουηδίας, της Ουγγαρίας, της Βοημίας, του «βασιλείου της Δακίας» και του δουκάτου της Πολωνίας.
Αλαίν Μπαντιού

Ο Αλαίν Μπαντιού ( ; γεννημένος στις 17 Ιανουαρίου 1937) είναι Γάλλος φιλόσοφος της Μαρξιστικής σχολής και καθηγητής στο European Graduate School, πρώην κάτοχος της έδρας της Φιλοσοφίας στην École Normale Supérieure (ENS). Θεωρείται ως ένας από τους σημαντικότερους εν ζωή στοχαστές και από τους σπουδαιότερους Γάλλους φιλόσοφους της δεκαετίας του '60.Εκτός από αμετανόητος κομμουνιστής είναι και υπέρμαχος του Μαοϊσμού και της Κινέζικης πολιτιστικής επανάστασης, καθώς γοητεύτηκε από τις ιδέες τους. Ο ίδιος έχει ταχθεί υπέρ ενός μη- Σταλινικού Κομμουνισμού και παρότι έχουν σχολιαστεί κατά καιρούς οι ακροαριστερές του απόψεις, αυτό δεν τον εμπόδισε από το να δώσει δεκάδες διαλέξεις σε πολλά μέρη του κόσμου, μεταξύ των οποίων και η Ελλάδα. Συχνά δίνει συνεντεύξεις στον τύπο, όπου εκφράζει την άποψή του για ζητήματα της επικαιρότητας.
Αβεντίκ Ισαακιάν

Ο Αβεντίκ Ισαακιάν (Καζαραπάτ, 30 Οκτωβρίου 1875 - Γερεβάν, 17 Οκτωβρίου 1957) ήταν Αρμένιος ποιητής.
The Abbey Road EP

Το The Abbey Road EP είναι ένα EP από τους Red Hot Chili Peppers. Κυκλοφόρησε το 1988.
Περιείχε 4 τραγούδια από τα προηγούμενα άλμπουμ και το τραγούδι Fire του Jimi Hendrix. Το Fire συμπεριλήφθηκε και στο Mother's Milk προς τιμήν του Hillel Slovak που πέθανε το 1988 από υπερβολική δόση ηρωίνης.Το εξώφυλλο ήταν αφιέρωμα στο άλμπουμ των The Beatles, Abbey Road.
Τα μέλη του συγκροτήματος εμφανίζονται γυμνά στο εξώφυλλο καθώς διασχίζουν την διάσημη διάβαση που πριν από χρόνια είχαν διασχίσει οι Beatles. Την φωτογραφία πήρε ο Chris Clunn.
The Uplift Mofo Party Plan

Το The Uplift Mofo Party Plan είναι το τρίτο άλμπουμ από το αμερικανικό ροκ συγκρότημα Red Hot Chili Peppers, που κυκλοφόρησε στις 29 Σεπτέμβρη 1987 από την EMI. Λόγω των συνεχών αλλαγών είναι ο μόνος δίσκος που περιέχει τα αρχικά μέλη της μπάντας. Ο δίσκος περιέχει funk-rock μουσικό ύφος, αλλά αντλεί επιρροές από reggae και heavy metal. Για το άλμπουμ, οι Red Hot Chili Peppers προσέλαβαν νέο παραγωγό τον Michael Beinhorn, ο οποίος ενθάρρυνε τα μέλη της να επεκτείνουν τους μουσικούς ορίζοντες, προκειμένου να δημιουργηθεί ένα πιο πλούσιο έργο. Η ηχογράφηση αποδείχτηκε δύσκολη λόγω της τοξικομανίας του Kiedis. Ωστόσο, η μπάντα ήταν τελικά ικανοποιημένη με το έργο της. Ο Flea αργότερα αναφέρθηκε στο άλμπουμ ως "το" πιο ροκ άλμπουμ που έχει δημιουργήσει η μπάντα".
Το άλμπουμ ήταν πιο επιτυχής από ότι το προηγούμενο, τόσο κριτικά όσο και εμπορικά, και ήταν το πρώτο άλμπουμ της μπάντας που μπήκε στο Billboard 200, όπου ανέβηκε στο νούμερο 148. Μετά την περιοδεία για την προώθηση του άλμπουμ, ο Hillel Slovak πέθανε από υπερβολική δόση ηρωίνης και αμέσως μετά, o Jack Irons αποφάσισε να εγκαταλείψει το συγκρότημα, μη μπορώντας να αντιμετωπίσει με τον θάνατο του φίλου του.

Επανακυκλοφόρησε το 2003 με επιπλέον τραγούδια για τον εορτασμό των 20 χρόνων από την δημιουργία της μπάντας.
Freaky Styley

To Freaky Styley είναι το δεύτερο άλμπουμ από το αμερικανικό ροκ συγκρότημα Red Hot Chili Peppers. Κυκλοφόρησε στις 16 Αυγούστου του 1985 από την EMI. Το όνομα του άλμπουμ προέρχεται από μια φράση που χρησιμοποιούταν συνήθως στη δεκαετία του '80 για να περιγραφεί κάτι φοβερό. Το Freaky Styley σηματοδοτεί το ντεμπούτο άλμπουμ του ιδρυτικού μέλους Hillel Slovak, μετά την επιστροφή του στο συγκρότημα στις αρχές του έτους. Το άλμπουμ είναι επίσης το τελευταίο στο οποίο συμμετείχε ο ντράμερ Cliff Martinez. Στο Freaky Styley παραγωγός ήταν ο George Clinton, από τους Parliament-Funkadelic. Από το άλμπουμ βγήκαν τρία singles: "Jungle Man", "Catholic School Girls Rule" και "Hollywood (Africa)"

Επανακυκλοφόρησε το 2003 με επιπλέον τραγούδια για τον εορτασμό των 20 χρόνων από την δημιουργία της μπάντας.
Βαρωνία των Καλαβρύτων

Η Βαρωνία των Καλαβρύτων, ήταν μεσαιωνικό κρατίδιο (1209 - 1295) όπου ιδρύθηκε σαν υποτελές στο Πριγκιπάτο της Αχαΐας. Πρωτεύουσα της Βαρωνίας ήταν η μεγαλύτερη πόλη του φέουδου τα Καλάβρυτα όπου πήρε και το όνομα της.
Το 1209 με την δημιουργία από τον Γουλιέλμο Σαμπλίτη του Πριγκιπάτου της Αχαΐας το νέο κράτος χωρίστηκε σε φέουδα, Βαρωνίες και τιμάρια που δόθηκαν σε ιππότες. Η υψηλή Βαρωνία των Καλαβρύτων δόθηκε στον Φράγκο ιππότη Όθωνα του Τουρναί (Othon de Tournay) με 12 τιμάρια. 

Η βαρωνία ήταν ορεινή και συνόρευε με τις βαρωνίες της Άκοβας, της Χαλανδρίτσας και της Βοστίτσας. Ο Οθων έχτισε κάστρο-κατοικία μετά τα σημερινά Καλάβρυτα προς το χιονοδρομικό κέντρο, ερείπια του οποίου διασώζονται και σήμερα, γνωστό ως Κάστρο των Καλαβρύτων ή Κάστρο της Ωριάς. Μετά τον Όθωνα, βαρώνος ήταν ο γιος του Γοδεφρείδος ντε Τουρναί (Geoffroy de Tournay) (1263-1278). Η Βαρωνία καταλήφθηκε από τον βυζαντινό στρατό την περίοδο βαρονίας του Γοδεφρείδου, μετά την ήττα των Φράγκων στη Μάχη της Πελαγονίας όπου ήταν η αφετηρία για την σταδιακή ανακατάληψη των χαμένων βυζαντινών εδαφών. Τον τίτλο του βαρώνου των Καλαβρύτων έφερε τιμητικά και ο γιος του Γοδεφρείδου Ιωάννης ντε Τουρναί που υπήρξε παράλληλα και βαρώνος της Γρίτσενας. Σύμφωνα με τον A. Bon, μετά την ανακατάληψη των Καλαβρύτων από τους βυζαντινούς η βαρωνία της Γρίτσενας πέρασε στα χέρια των βαρώνων των Καλαβρύτων ως αποζημίωση για τα εδάφη που έχασαν.
Βαρωνία του Νικλίου

Η Βαρωνία του Νικλίου ήταν κρατίδιο υποτελές στο Πριγκιπάτο της Αχαΐας που ιδρύθηκε το 1209 από τον πρίγκιπα Γουλιέλμο Σαμπλίτη.

Όταν το πριγκιπάτο χωρίστηκε σε 12 υψηλές βαρωνίες, φέουδα και τιμάρια, η υψηλή βαρωνία του Νικλίου μαζί με 6 φέουδα δόθηκε στον Φράγκο ιππότη Γουλιέλμο ντε Μορλαί (Guillaume de Morlay) κι εγκαταστάθηκε σε κάστρο που προϋπήρχε και πολιορκήθηκε από τον Βιλλεαρδουίνο. Η έκταση της βαρωνίας ήταν μικρή στο νότιο κομμάτι περίπου του σημερινού νομού Αρκαδίας, στην Τεγέα. Μετά την Μάχη της Πελαγονίας αποτέλεσε το σύνορο ανάμεσα στο Πριγκιπάτο και το Δεσποτάτο του Μυστρά. 

Μεγαλύτερη κώμη και πρωτεύουσα ήταν το Νίκλι (γαλλικά Nicles, επίσης ονομαζόταν αρχαϊστί Αμύκλαι ή Αμύκλιον) που βρισκόταν σε στρατηγική θέση, ελέγχοντας το πέρασμα ανάμεσα σε Αρκαδία και Λακωνία. Κατά τη δεκαετία του 1270, υπήρχε στο Νίκλι μόνιμη φρουρά για να εμποδίζει την πρόσβαση των Βυζαντινών στη κεντρική Αρκαδία. Επίσης, λόγω της πεδινής του θέσης, αποτελούσε πρόσφορο σημείο συγκέντρωσης στρατού κατά τους πολέμους με τους Βυζαντινούς του Μυστρά, αλλά και σημείο οργάνωσης παρλαμέντων, όπως το περίφημο «Παρλαμέντο των Κυράδων» το 1261.

Το 1296 οι Βυζαντινοί επιτέθηκαν και κατέλαβαν την πόλη, αλλά επειδή δεν ήταν υπερασπίσιμη την κατέστρεψαν. Φαίνεται ότι η περιοχή παρέμεινε υπό φραγκική κυριαρχία για μερικά χρόνια ακόμα, αλλά το 1302 βρισκόταν πια σε βυζαντινά χέρια.

Ο γερμανός ιστορικός Καρλ Χοπφ (Karl Hopf), κατά το συνήθειό του προκειμένου να καλύψει την χρονολογική περίοδο, υπέθεσε την ύπαρξη ενός ακόμα Γουλιέλμου (Β΄), υιού του ιδρυτή και πατέρα του Ούγου.
The Red Hot Chili Peppers

Το The Red Hot Chili Peppers είναι το ντεμπούτο άλμπουμ από το αμερικανικό funk ροκ συγκρότημα Red Hot Chili Peppers, που κυκλοφόρησε στις 10 Αυγούστου 1984 από την EMI Records. Το άλμπουμ είχε παραγωγό τον κιθαρίστα των Gang Of Four, Andy Gill, και είναι το μόνο άλμπουμ που συμμετέχει ο κιθαρίστας Jack Sherman.

Το The Red Hot Chili Peppers κυκλοφόρησε με την μπάντα να είναι απογοητευμένη με την παραγωγή. Απέτυχε να μπει στο Billboard 200, φθάνοντας στο # 201. Το άλμπουμ ήταν αγαπητό σε πολλά κολέγια της Αμερικής με αποτέλεσμα η μπάντα να προβάλλεται στο MTV. Έτσι χτίστηκε η fan base της μπάντας. Τα σχόλια που δημοσιεύονται για το άλμπουμ ήταν μικτά, με το πρώτο τεύχος του περιοδικού Spin να δίνει, σύμφωνα με την αυτοβιογραφία του Anthony Kiedis, Scar Tissue, μια θετική αξιολόγηση. Μέχρι το 2007, είχε πουλήσει περίπου 300.000 αντίτυπα σε όλο τον κόσμο.
Πολλά από τα τραγούδια του άλμπουμ παίζονται σε ζωντανές εμφανίσεις, κυρίως τα «Mommy Where's Dady ?", "Get Up and Jump","Police Helicopter"και το "Out in LA"

Επανακυκλοφόρησε το 2003 με επιπλέον τραγούδια για τον εορτασμό των 20 χρόνων από την δημιουργία της μπάντας.
The Adventures of Rain Dance Maggie

To «The Adventures of Rain Dance Maggie» είναι ένα τραγούδι από το άλμπουμ των Red Hot Chili Peppers, I'm with You και ήταν το πρώτο single που κυκλοφόρησε από το άλμπουμ. Είναι το πρώτο τους single που κυκλοφόρησε μετά από το "Hump de Bump" το 2007 και το πρώτο single που κυκλοφόρησε με τον νέο κιθαρίστα , Josh Klinghoffer. Το τραγούδι κυκλοφόρησε στο ραδιόφωνο στις 15 Ιουλίου 2011, τρεις μέρες νωρίτερα από το αναμενόμενο λόγω τυχαίας διαρροής στο ίντερνετ. Η ψηφιακή λήψη έγινε διαθέσιμη στις 18 Ιουλίου, ενώ το ενιαίο CD κυκλοφόρησε τέσσερις ημέρες αργότερα.
Το ρεκόρ του συγκροτήματος συνεχίστηκε αφού ήταν το 12 νούμερο ένα single τους στο Billboard Alternative, όπου έμεινε για τέσσερις συνεχόμενες εβδομάδες στην κορυφή του chart.
Βαρωνία του Γερακίου

Η Βαρωνία του Γερακίου (1209-1262) ήταν κρατίδιο υποτελές στο Πριγκιπάτο της Αχαΐας που ιδρύθηκε το 1209 από τον πρίγκιπα Γουλιέλμο Σαμπλίτη. Αρχικά λεγόταν βαρωνία των Νιβηλέ ή Νιβελέ (Nivelet) κι έπειτα του Γερακίου από το κάστρο, κατοικία της οικογένειας.

Όταν ο Γουλιέλμος Σαμπλίτης διαίρεσε το πριγκιπάτο σε 12 υψηλές βαρωνίες (φέουδα) και τιμάρια, η υψηλή βαρωνία του Γερακίου μαζί με 6 τιμάρια δόθηκε στον Φράγκο ιππότη Γκυ ντε Νιβελέ (Guy de Nivelet). Ήταν μικρή βαρωνία στα όρια της σημερινής Λακωνίας, στην περιοχή της Τσακωνίας. 

Ο Γκυ ή ο γιος του Ιωάννης (Jean de Nivelet) έχτισαν το Κάστρο του Γερακίου σε λόφο στους πρόποδες του Πάρνωνα, όπου αργότερα εξελίχθηκε στην μεσαιωνική κώμη του Γερακίου. Η θέση του κάστρου ήταν ιδανική για τον έλεγχο της πεδιάδας τους Έλους, και πιστεύεται ότι το κάστρο κτίστηκε το 1250. 

Το 1262 μετά την Μάχη της Πελαγονίας πέρασε στην κατοχή του Δεσποτάτου του Μυστρά. Το 1316 αναφέρεται ότι πήρε μέρος στην Μάχη της Μανωλάδας ο Βαρώνος του Γερακίου Ιωάννης Β΄ (Jean II de Nivelet), ίσως η βαρωνία είχε ανακτηθεί προσωρινά ή απλά διατηρούσε τον τίτλο του βαρώνου. Το 1356 αναφέρεται ότι η Μαρία των Βουρβόνων αγόρασε την Βαρωνία των Νιβηλέτ, ίσως η οικογένεια είχε κάποια τιμάρια ελεύθερα ή είχε αποκτήσει άλλα. Έπειτα από αυτήν αγόρασε την βαρωνία ο Νέριο Α΄ Ατσαγιόλι.
Μάχη της Μανωλάδας

Η Μάχη της Μανωλάδας ήταν μάχη που έγινε στις 5 Ιουλίου 1316 στον κάμπο της Μανωλάδας. Η μάχη έγινε ανάμεσα στον στρατό του νόμιμου πρίγκιπα της Αχαΐας Λουδοβίκου της Βουργουνδίας και του Φερδινάνδου της Μαγιόρκας που διεκδικούσε το πριγκιπάτο για τον εαυτό του εκ μέρους της νεκρής συζύγου του Ισαβέλλα ντε Σαμπράν.

Ο Φερδινάνδος έφτασε στην Γλαρέντζα στα μέσα του 1315 όπου προσπάθησε να την καταλάβει χωρίς επιτυχία. Στην συνέχεια προχώρησε στο εσωτερικό της Ηλείας καταλαμβάνοντας την πρωτεύουσα του πριγκιπάτου την Ανδραβίδα. Την ίδια χρονιά έφτασε και ο Λουδοβίκος στην Πελοπόννησο περνώντας πρώτα από την Βενετία για να ζητήσει βοήθεια. Η γυναίκα του Ματθίλδη του Αινώ που ήρθε πρώτη στην Ρωμανία ζήτησε και κέρδισε την βοήθεια του Ιωάννη Ορσίνη και του βαρώνου της Χαλανδρίτσας που αρχικά είχε υποσχεθεί βοήθεια στον Φερδινάνδο. 

Ο Φερδινάνδος βλέποντας αυτό επιτέθηκε στην Χαλανδρίτσα χωρίς να καταφέρει να την καταλάβει. Εν τω μεταξύ ο Λουδοβίκος έφτασε στην Πελοπόννησο με τον Βουργουνδικο στρατό του και λαμβάνοντας σημαντική στρατιωτική βοήθεια από τους Ρωμαίους του Μυστρά προχώρησε να βρει τον Φερδινάνδο. 

Οι δύο στρατοί συναντήθηκαν στον Κάμπο της Μανωλάδας, ο στρατός του Φερδινάνδου έσπασε την πρώτη γραμμή των Βουργουνδών που διοικούνταν από τον Ιωάννη Ορσίνη. Δεν κατάφερε όμως να σπάσει τη δεύτερη γραμμή που διοικούνταν από τον ίδιο τον Λουδοβίκο, στην προσπάθεια μάλιστα αυτή πέφτει από το άλογο του και σκοτώνεται. Βλέποντας το στράτευμα του την απώλεια του αρχηγού τους καταρρακώθηκε το ηθικό τους και υποχώρησαν προς την Γλαρέντζα. 

Ανάμεσα στους αιχμάλωτους από τον στρατό του Φερδινάνδου ήταν και ο Ιωάννης Β΄ ντε Νιβελέ βαρώνος του Γερακίου που εκτελέστηκε επί τόπου σαν προδότης. Την επόμενη ημέρα έφτασαν και οι ενισχύσεις των Καταλανών και μετά από δέκα ημέρες οι ενισχύσεις από την Μαγιόρκα ωστόσο σύντομα υποχώρησαν. Ο Λουδοβίκος δεν χάρηκε για πολύ την νίκη του αφού πέθανε μετά από έναν μήνα.
Monarchy of Roses

Το Monarchy of Roses είναι ένα τραγούδι από το άλμπουμ των Red Hot Chili Peppers,I'm with You και το δεύτερο single του άλμπουμ. Κυκλοφόρησε μετά το χιτ The Adventures of Rain Dance Maggie . Το single κυκλοφόρησε στο ραδιόφωνο και για κατέβασμα στο Ηνωμένο Βασίλειο στις 7 Οκτώβρη 2011 και στο ραδιόφωνο στις Ηνωμένες Πολιτείες στις 25 Οκτωβρίου 2011. 
Σε 17 Σεπτεμβρίου, 2011 σε συνέντευξη στο BBC Radio 2 με τους Anthony Kiedis και Chad Smith, ο οικοδεσπότης, Justin Lee Collins αποκάλυψε ​​ότι το Monarchy of Roses θα είναι το δεύτερο single από το άλμπουμ και ότι θα κυκλοφορήσει στις 14 Νοεμβρίου, 2011. Ούτε ο Kiedis ούτε και ο Smith το ήξεραν και έμειναν έκπληκτοι. Παρά την ημερομηνία που αναφέρεται επίσης στο πίσω μέρος του promo single, το τραγούδι κυκλοφόρησε εβδομάδες νωρίτερα στο ραδιόφωνο, ωστόσο το βίντεο κλιπ, κυκλοφόρησε σε αυτή την ημερομηνία.
Αδόλφος φον Μπάιερ

Ο Αδόλφος φον Μπάιερ (γερμ. πλήρες όνομα Johann Friedrich Wilhelm Adolf von Baeyer, 31 Οκτωβρίου 1835 - 20 Αυγούστου 1917) ήταν Γερμανός χημικός που τιμήθηκε με το Βραβείο Νόμπελ Χημείας (1905) για τη μεγάλη του προσφορά στις χρωστικές ουσίες. Επινόησε πολλές συνθέσεις όπως του ινδικού (το κοινώς λεγόμενο λουλάκι).
Βαρωνία της Καρύταινας

Η Βαρωνία της Καρύταινας ή Βαρονία των Σκορτών ήταν ένα μεσαιωνικό φραγκικό φέουδο υποτελές στο Πριγκιπάτο της Αχαΐας. Εκτεινόταν στην ορεινή περιοχή της δυτικής Αρκαδίας γνωστή ως «Σκορτά», με κέντρο του την Καρύταινα (γαλλ. Caraintaine, ιταλ. Caritena).
Βαρωνία των Καλαμών

Η Βαρωνία των Καλαμών ή της Καλαμάτας ήταν κρατίδιο υποτελές στο Πριγκιπάτο της Αχαΐας που ιδρύθηκε το 1209 μετά την κατάκτηση της Πελοποννήσου από τον Γουλιέλμο Σαμπλίτη.

Με την δημιουργία του πριγκιπάτου αυτό χωρίστηκε σε βαρωνίες, φέουδα και τιμάρια, η βαρωνία της Καλαμάτας αποτέλεσε προσωπικό φέουδο των Βιλλεαρδουίνων που είχαν και τον τίλο του βαρώνου. Καταλάμβανε μεγάλο μέρος της σημερινής Μεσσηνίας με πρωτεύουσα την Καλαμάτα. 

Η Βαρωνία, μετά την Μάχη της Πελαγονίας και την δημιουργία του Δεσποτάτου του Μυστρά που γειτνίαζε, έχασε την ασφάλεια που παρείχε στους κατοίκους της και τον 14ο αιώνα καταλήφθηκε από τους βυζαντινούς. Μόνο το κάστρο της Καλαμάτας έμεινε στους απόγονους των Βιλλεαρδουίνων έως το 1322 με τελευταία κάτοχό του την Μαχώ του Αινώ. Η Μαρία των Βουρβόνων την πήρε προίκα και την πούλησε στον Νέριο Α΄ Ατσαγιόλι.
Βαρωνία της Γρίτσενας

Η Βαρωνία της Γρίτσενας ή Γρίτζενας (γαλλικά: La Grite) ήταν φέουδο-διοικητική διαίρεση στο Πριγκιπάτο της Αχαΐας που ιδρύθηκε το 1209 από τον πρίγκιπα Γουλιέλμο Σαμπλίτη.

Όταν ο Σαμπλίτης χώρισε το πριγκιπάτο σε 12 υψηλές βαρωνίες, 9 εκκλησιαστικές βαρωνίες, φέουδα και τιμάρια, η υψηλή βαρωνία της Γρίτσενας μαζί με 4 φέουδα δόθηκε στον Φράγκο ιππότη Λούκα (Lucas) Το χρονικό του Μορέως αναφέρει : 

Ήταν μικρή σε έκταση βαρωνία στα όρια της σημερινής Λακωνίας με την Μεσσηνία. Σύμφωνα με εκτιμήσεις νεότερων ερευνητών η «"Βαρωνία της Γρίτσενας βρισκόταν στις χαράδρες της ορεινής χώρας γύρω από την Καλαμάτα και τη φύλαγε ο βαρόνος Λουκάς του «Ντετζεπρουντέ» στην περιοχή "Λάκκων της Μεσσηνίας". Το επίθετό του αποδίδει πιθανότατα στα ελληνικά το φράγκικο επώνυμο "de Charpigny""». Η Βαρωνία αυτή περιλάμβανε 4 φέουδα.

Η άποψη που ήθελε το κάστρο του Μίλα (Châteaux Neuf) σαν την άγνωστη, προς το παρόν, έδρα της βαρονίας της Γρίτσενας (Grite), θεωρείται από τους νεότερους ερευνητές ότι δεν είναι ισχυρή.

Κατά μία εκδοχή η βαρωνία αυτή μετά τον Λούκα πέρασε στα χέρια των Βαρώνων της Βοστίτσας και έπειτα των βαρώνων των Καλαβρύτων, αναφέρεται ο Ιωάννης ντε Τουρναί (Jean de Tournay) βαρώνος Καλαβρύτων και Γρίτσενας. (δεδομένου ότι η Βαρωνία των Καλαβρύτων καταλήφθηκε μετά το 1263 από τους Βυζαντινούς).
Αρχιεπισκοπική Λατινική Βαρωνία της Πάτρας

Η Αρχιεπισκοπική Λατινική Βαρωνία της Πάτρας ήταν μεσαιωνικό κρατίδιο (1209 - 1430) που ιδρύθηκε σαν υποτελές στο Πριγκιπάτο της Αχαΐας και έπειτα στο Παπικό κράτος και τον Πάπα ενώ κατά καιρούς πέρασε στα χέρια των Ενετών. Πρωτεύουσα της Βαρωνίας ήταν η Πάτρα όπου πήρε και το όνομα της.
Βαρωνία του Πασσαβά

Η Βαρωνία του Πασσαβά, εξελληνισμός του γαλλικού Passe-Avant (Πέρνα Εμπρός), (1209-1262), ήταν κρατίδιο υποτελές στο Πριγκιπάτο της Αχαΐας που ιδρύθηκε το 1209 από τον πρίγκιπα Γουλιέλμο Σαμπλίτη.

Η βαρωνία του Πασσαβά ήταν η τελευταία εκ των 12 αρχικών βαρωνιών του Πριγκιπάτου που δημιουργήθηκε. Μαζί με 4 φέουδα δόθηκε στον Φράγκο ιππότη Ιωάννη ντε Νεϊγύ (Jean de Neuilly), ο οποίος έφτασε στο Μοριά περί το 1218/20. Η βαρωνία είχε μικρή έκταση και βρισκόταν στην σημερινή περιοχή της Μάνης και του Γυθείου. Έδρα της ήταν το Κάστρο του Πασσαβά. Ο σημερινός οικισμός του Πασσαβά Λακωνίας είναι σε απόσταση 4 χλμ. από το Γύθειο.

Ο ιστορικός Karl Hopf υπέθεσε την ύπαρξη δύο βαρώνων με το όνομα Ιωάννης, αλλά δεν υπάρχουν στοιχεία που να στηρίζουν την υπόθεση αυτή. Κληρονόμος του Ιωάννη ήταν η Μαργαρίτα, που ήταν και κληρονόμος της Βαρωνία της Άκοβας από τον Βαλθέρο Ροζιέρο, όμως ο Πασσαβάς, μαζί με άλλα φραγκικά άστρα στη Λακωνία, έπεσε στους Βυζαντινούς του Μυστρά περί το 1263, ενόσω η Μαργαρίτα κρατούνταν ως όμηρος στην Κωνσταντινούπολη.
Unleash the Beast

Unleash the Beast είναι ο τίτλος του 13ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε τον Οκτώβριο του 1997 μέσω της δισκογραφικής εταιρείας "CMC International".

Ο δίσκος γνώρισε ακόμη μικρότερη εμπορική επιτυχία από τα προηγούμενα άλμπουμ των Saxon κατά τη δεκαετία του '90, ενώ ήταν ο πρώτος στούντιο δίσκος, τον οποίο ηχογράφησε το συγκρότημα με τον κιθαρίστα Νταγκ Σκάρατ στη σύνθεση του, αλλά και το μοναδικό στούντιο άλμπουμ των Saxon για την "CMC International", πριν μεταπηδήσουν στην "Steamhammer" για την επόμενη δεκαετία.

Το εξώφυλλο του δίσκου, παρουσιάζει ένα μυθικό πλάσμα "Γκαργκόιλ", το οποίο είναι το θέμα της ιστορίας την οποία παρουσιάζει το ομώνυμο κομμάτι του δίσκου.
Μάνος Ζαχαρίας

Ο Μάνος Ζαχαρίας (9 Ιουλίου 1922-) είναι Έλληνας σκηνοθέτης. Γεννήθηκε στην Αθήνα στη περιοχή του Θησείου. Ο πατέρας του ήταν χημικός και η μητέρα του δασκάλα. Φοίτησε στο πανεπιστήμιο Αθηνών στο τμήμα χημείας και στη διάρκεια της κατοχής 1941-1944 ήταν μέλος της ΕΠΟΝ. Κατά τα Δεκεμβριανά του 1944 ανέλαβε επικεφαλής του σπουδαστικού λόχου "Λόρδος Μπάιρον" και συμμετέσχε στην τελευταία μάχη στα Εξάρχεια πριν την υποχώρηση.

Το 1945 με υποτροφία του Γαλλικού Ινστιτούτου έφυγε για σπουδές στο Παρίσι με το πλοίο "Ματαρόα" μαζί με άλλους νέους που αργότερα διέπρεψαν (Κώστας Αξελός, Μέμος Μακρής, κ.α.). Σπουδάζει κινηματογράφο στην IDHEK και παρακολουθεί θεατρικά μαθήματα. Υπέρμαχος των αριστερών ιδεών, πολέμησε μαζί με τους αντάρτες στον εμφύλιο. Το 1948, ενώ ήδη κορυφώνεται ο εμφύλιος πόλεμος, επιστρέφει στην Ελλάδα. Στο Γράμμο συναντά τον παλιό του φίλο Γιώργο Σεβαστίκογλου και μαζί δημιουργούν το κινηματογραφικό συνεργείο του Δημοκρατικού στρατού. Σε απάντηση της αντίπαλης προπαγάνδας, φτιάχνουν το ντοκιμαντέρ ""Η αλήθεια για τα παιδιά της Ελλάδας"." Μετά την ήττα του Δημοκρατικού Στρατού, το 1949 βρίσκεται στην Τασκένδη ως πολιτικός πρόσφυγας, όπου φοιτά στη σχολή σκηνοθεσίας.

Το 1956, έπειτα από διαγωνισμό, φοιτά στη σχολή της Μόσφιλμ και μετοικεί στη Μόσχα. Με το τέλος των σπουδών του εργάζεται ως σκηνοθέτης στη Μόσφιλμ. Γνωρίζει και παντρεύεται την σύζυγό του Όλγα και αποκτούν δύο κόρες, τη Λένα και τη Μάσα. Το 1971 αναλαμβάνει την καλλιτεχνική διεύθυνση του Τρίτου Στούντιο της Μόσφιλμ. Ως σκηνοθέτης γυρίζει επτά μεγάλου και τρεις μικρού μήκους ταινίες. Το 1979 επιστρέφει στην Ελλάδα και από το 1981 αναλαμβάνει στο υπουργείο πολιτισμού τον τομέα του κινηματογράφου έως το 1990.
Μάχη της Πρινίτσας

Η Μάχη της Πρινίτσας ή Πρινίτζας ήταν μία μάχη που έγινε το 1263 μ.Χ. στα πλαίσια του πολέμου μεταξύ Πριγκιπάτου της Αχαΐας και Βυζαντινής Αυτοκρατορίας. Μετά την Μάχη της Πελαγονίας και την δημιουργία της βυζαντινής επαρχίας του Μυστρά, τα δύο κράτη ξεκίνησαν πόλεμο μεταξύ τους για την ανάκτηση των χαμένων εδαφών τους και της Πελοποννήσου. 

Ο κυβερνήτης (κεφαλή) του Μυστρά Μιχαήλ Καντακουζηνός (απεβ. 1316) ζήτησε την βοήθεια του Αυτοκράτορα Μιχαήλ ο οποίος του έστειλε στρατό με επικεφαλής τον αδερφό του Κωνσταντίνο Παλαιολόγο, τον Αλέξιο Φιλή και τον Ιωάννη Μακρηνό. Ο στρατός αποτελούνταν κυρίως από Τούρκους μισθοφόρους και μικρασιάτες. Το Χρονικό του Μορέως αναφέρει ότι ήταν 15-20.000 άντρες, αλλά σύγχρονοι μελετητές θεωρούν αυτούς τους αριθμούς υπερβολικούς, και εκτιμούν το μέγεθος του βυζαντινού στρατού σε λίγες χιλιάδες το πολύ.

Ο βυζαντινός στρατός αποβιβάστηκε στην Μονεμβασιά και κινήθηκε προς την Λακωνία όπου υπέταξε τους Μηλιγγούς Σλάβους και πολιόρκησε την Σπάρτη. Βλέποντας ο "Κωνσταντίνος Παλαιολόγος" τις πρόσκαιρες επιτυχίες του έλυσε την πολιορκία της Σπάρτης και ξεκίνησε για την πρωτεύουσα του Πριγκιπάτου την Ανδραβίδα. Στην Ανδραβίδα βρισκόταν ο Ιωάννης Καταβάς, εκπρόσωπος του Πρίγκιπα που έλειπε. Μόλις έμαθε τις ενέργειες των Βυζαντινών μάζεψε 300 ή 312 άντρες και ξεκίνησε να τους αντιμετωπίσει. 

Οι δύο στρατοί συναντήθηκαν στα στενά της Πρίνιτζας κοντά στην αρχαία Ολυμπία, όπου ο Καταβάς επιτέθηκε στους Βυζαντινούς και τους έτρεψε σε φυγή. Ο ίδιος ο "Κωνσταντίνος Παλαιολόγος" μόλις που κατάφερε να ξεφύγει ενώ ο στρατός του είχε πολλές απώλειες. Ο Καταβάς δεν καταδίωξε τους Βυζαντινούς επιστρέφοντας στην Ανδραβίδα ενώ ο Βυζαντινός στρατός κινήθηκε για ασφάλεια στον Μυστρά. 

Την επόμενη χρονιά ο Κωνσταντίνος ανασύνταξε τον στρατό του κι επέστρεψε αλλά οι Τούρκοι μισθοφόροι του αυτομόλησαν στους Φράγκους με επακόλουθο την Μάχη του Μακρυπλαγίου και νέα ήττα των Βυζαντινών. Οι δύο αυτές μάχες, Πρίνιτζας και Μακρυπλαγίου, έδωσαν τέλος στις προσπάθειες του Μιχαήλ για ανάκτηση της Πελοποννήσου κι εξασφάλισαν την λατινική κυριαρχία για μία γενιά ακόμα.
Metalhead

Metalhead είναι ο τίτλος του 14ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε το Νοέμβριο του 1999 μέσω της δισκογραφικής εταιρείας "Steamhammer". Έλαβε θετικές κριτικές, αλλά δεν κατάφερε να μπει στα βρετανικά ή τα αμερικανικά τσαρτ.

Αυτός ήταν ο πρώτος δίσκος των Saxon από το "Denim and Leather" του 1981, στον οποίο δεν έπαιζε τα τύμπανα ο Νάιτζελ Γκλόκλερ, αλλά ο πρώην ντράμερ των Eloy και των Sinner, Φριτς Ράντοου.

Τα τραγούδια του δίσκου γράφτηκαν από τον τραγουδιστή Μπιφ Μπάιφορντ, τον μπασίστα Νιμπς Κάρτερ και τους κιθαρίστες Πωλ Κουήν και Νταγκ Σκάρατ, εκτός από την εισαγωγή του δίσκου, την οποία έγραψε ο πρώην ντράμερ των Saxon, Νάιτζελ Γκλόκλερ.
Καρλ Φρίντριχ Λίπμαν

Ο Καρλ Φρίντριχ Λίπμαν (Karl Friedrich Lippmann, επίσης "FK Lippmann" * 27 Οκτωβρίου του 1883 στο Όφενμπαχ - † 30. 5. 1957) ήταν Γερμανός ζωγράφος και είναι γνωστός για τα τοπία και πορτρέτα του.

Ο Καρλ Φρίντριχ Λίπμαν ήταν ένας από τα τρία παιδιά του ζωγράφου και λιθογράφου Johann Lippmann (1858 *, † 1933). Σπούδασε στην Τεχνική Σχολή (σήμερα Hochschule für Gestaltung Offenbach) 1900 - 1902 και στη συνέχεια στη Σχολή του Μουσείου Διακοσμητικών Τεχνών στο Βερολίνο. Μετά τη στρατιωτική του θητεία συνέχισε τις σπουδές του για τρία χρόνια στην ιδιωτική ακαδημία του Anton Ažbe στο Μόναχο, και ένα χρόνο στο Städelschule στη Φρανκφούρτη (1906-1907) και ένα χρόνο στο ιδιωτικό σχολείο του καθηγητή Julius Εxeter στο Μόναχο. Εκεί ερωτεύτηκε την Martina Ruch, τον οποίο παντρεύτηκε αργότερα, είχαν τέσσερα παιδιά.

Ζωγράφισε τοπία και πορτρέτα. Το έργο του παρουσιάστηκαν το 1923 μαζί με τον Βασίλι Καντίνσκι, Όσκαρ Κοκόσκα, Πάουλ Κλέε, Liebermann και Käthe Kollwitz στην Έκθεση της Secession στο Ντάρμσταντ. Εμπνευσμένος από τα πολυάριθμα ταξίδια στη Γαλλία και την Ιταλία, αλλά και στη Βόρεια Θάλασσα και στις Άλπεις, γύρισε από το εξπρεσιονιστικό προς τοπία και έργα ζωγραφικής λουλουδιών. Στη Δημοκρατία της Βαϊμάρης ήταν ένας διάσημος καλλιτέχνης.
Διεθνές Γραφείο Μέτρων και Σταθμών

thumb|right|160px|Το Έμβλημα του BIPM
Το Διεθνές Γραφείο Μέτρων και Σταθμών διεθνώς καλούμενο με το γαλλικό αρκτικόλεξο BIPM (Bureau international des poids et mesures), είναι διεθνής οργανισμός τυποποίησης , ένας από τις τρεις διεθνείς οργανισμούς που εγκατέστησαν και μεριμνούν για τη διατήρηση του Διεθνούς Συστήματος Μονάδων (SI), σύμφωνα με τους όρους της διεθνούς "Σύμβασης του Μέτρου".
Οι άλλες δύο οργανώσεις που διατηρούν το σύστημα SI, επίσης γνωστή με το γαλλικό αρκτικόλεξα τους είναι: η "Γενική Διάσκεψη Μέτρων και Σταθμών" ( Γαλλικά : Conférence générale des poids et mesures ) (CGPM) και η "Διεθνής Επιτροπή των Μέτρων και Σταθμών" ( Γαλλικά : Comité international des poids et mesures ) (CIPM). 
thumb|left|180px|Τo Μέγαρο διοίκησης της ΒΙΡΜ

Βασικό έργο του BIPM η έδρα του οποίου βρίσκεται στο Pavillon των Σεβρών, Γαλλία, είναι η εξασφάλιση παγκόσμιας ομοιομορφίας των μετρήσεων και της ιχνηλασιμότητας αυτών στο Διεθνές Σύστημα Μονάδων (SI). Αυτό ξεκίνησε ουσιαστικά μετά την υπογραφή της Συνθήκης του μέτρου στις 20 Μαΐου του 1875 όπου και θεωρείται η ημερομηνία της δημιουργίας της ΒΙΡΜ. Τη συνθήκη αυτή έχουν συνομολογήσει και εισχωρήσει 55 χώρες (2012).

Το Διεθνές Γραφείο Μέτρων και Σταθμών διαθέτει πλείστα εργαστήρια μετρολογίας εξοπλισμένα με κατάλληλα όργανα τα οποία επανδρώνονται από ένα μεγάλο αριθμό μετρολόγων ερευνητών κατανεμημένοι σε μια σειρά συμβουλευτικών επιτροπών. Στις δράσεις του οργανισμού μεταξύ άλλων εκτός των σχετικών ερευνών και των προτύπων μέτρων που διατηρεί, περιλαμβάνονται διεθνείς συναντήσεις διακριβώσεις σε κράτη μέλη και σχετικές δημοσιεύσεις. Η χρηματοδότησή του γίνεται βασικά από το γαλλικό κράτος.

Χαρακτηριστικό είναι το αρχαίο ελληνικό απόφθεγμα που φέρεται στο έμβλημα του ΒΙΡΜ: "ΜΕΤΡΩ ΧΡΩ"
Did I Let You Know

Το Did I Let You Know είναι ένα τραγούδι από το άλμπουμ των Red Hot Chili Peppers, I'm with You και κυκλοφόρησε τον Ιανουάριο του 2012 ως ένα ραδιοφωνικό single στη Βραζιλία. Την 13η Δεκεμβρίου 2011, το συγκρότημα δήλωσε στην βραζιλιάνικη τους ιστοσελίδα ότι επειδή το τραγούδι παιζόταν πολύ στο ράδιο,το τραγούδι αυτό θα κυκλοφορούσε μόνο εκεί ως single.Αυτό είναι το πρώτο single που επιλέγεται από τους οπαδούς τους.
Killing Ground

Killing Ground είναι ο τίτλος του 15ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε τον Σεπτέμβριο του 2001 μέσω της εταιρείας "Steamhammer". Επίσης, κυκλοφόρησε και μία έκδοση διπλού CD, με το δεύτερο μέρος της συγκεκριμένης κυκλοφορίας να περιέχει επανεκτελέσεις κομματιών των Saxon της περιόδου 1980-1984.

Το άλμπουμ έλαβε μέτριες κριτικές, αν και ο ήχος του είναι παρόμοιος με αυτόν που είχε το συγκρότημα στις αρχές της δεκαετίας του '80. Οι πωλήσεις του ήταν και πάλι χαμηλές, με εξαίρεση τα γερμανικά τσαρτ, όπου κατάφερε να μπει στο Top-30.
Μάχη της Νικοπόλεως

μικρογραφία
Η Μάχη της Νικοπόλεως έγινε στις 12/23 Οκτωβρίου 1798, στον χώρο βόρεια των ερειπίων της αρχαίας Νικόπολης, μεταξύ 280 Γάλλων γρεναδιέρων, 200 Πρεβεζάνων πολιτοφυλάκων και 60 Σουλιωτών πολεμιστών, εναντίον 7000 Τουρκαλβανών του Αλή Πασά Τεπελενλή, που κατέληξε σε πανωλεθρία των πρώτων. Την επόμενη μέρα 13 και 14 Οκτωβρίου 1798 τα Τουρκαλβανικά στρατεύματα εισήλθαν στην Πρέβεζα όπου ακολούθησε σφαγή, ο αποκαλούμενος Χαλασμός της Πρέβεζας.
Βαρωνία των Τευτόνων Ιπποτών

thumb|right|Το έμβλημα του τάγματος
Η Μοναστική Βαρωνία των Τευτόνων Ιπποτών (1209-1550) ήταν μεσαιωνικό φέουδο των Τευτόνων ιπποτών, Γερμανικού ιπποτικού τάγματος, στο Πριγκιπάτο της Αχαΐας στην σημερινή Πελοπόννησο.

Ήταν μία από τις τρεις μοναστικές βαρωνίες που δημιουργήθηκαν το 1209 από τον Γουλιέλμο Σαμπλίτη με τέσσερα τιμάρια. Το Χρονικό του Μορέως τους αναφέρει Αλλαμάνους (από τη γαλλική λέξη Allemands - Γερμανοί) λόγω της γερμανικής τους καταγωγής:
Το τάγμα ήρθε στο Πριγκιπάτο έπειτα από πρόσκληση του Σαμπλίτη από την Άκρα, όπου είχαν ιδρυθεί λίγα χρόνια πριν. Τα τιμάρια που πήρε το τάγμα, με αντάλλαγμα στρατιωτικές υπηρεσίες, ήταν στην σημερινή Μεσσηνία κοντά στην Καλαμάτα, αλλά και στην Ηλεία. Το 1241 παραχωρήθηκε στο τάγμα, μεταξύ άλλων, το Νοσοκομείο του Αγίου Ιακώβου στην Ανδραβίδα, το οποίο και αποτελούσε τόπο ταφής των πριγκίπων που προέρχονταν από τον Οίκο των Βιλεαρδουίνων. Ωστόσο, το 1246, υποχρεώθηκαν να παραδώσουν την κτήση τους αυτή στους Ναΐτες. Κέντρο του βαϊλάτου τους της "Ρωμανίας" αποτέλεσε, μετά το 1320, το φρούριο της Μοστενίτσας (σημερινή Ορεινή Ηλείας, σύμφωνα με τον Κουρτ Φόρστροϊτερ).

Μέχρι και τα τέλη του 15ου αιώνα και τις αρχές του 16ου αιώνα, όταν και κατελήφθη από τους Οθωμανούς, η επαρχία αυτή του Τάγματος αποτελούσε την ανατολικότερη κτήση του. Σύμφωνα με το Χρονικό, το τάγμα είχε ισότιμο εκπρόσωπο στην Κούρτη, το ανώτερο διοικητικό όργανο του πριγκιπάτου, του οποίου τα μέλη του ήταν οι βαρώνοι του Πριγκιπάτου της Αχαΐας.
Infiniti Q50

To Infiniti Q50 είναι ένα compact πολυτελές σεντάν αυτοκίνητο που κατασκευάζεται από την ιαπωνική αυτοκινητοβιομηχανία Infiniti, από τις 14 Μαΐου 2013 έως σήμερα. Το μοντέλο παρουσιάστηκε για πρώτη φορά τον Ιανουάριο του 2013 στη Διεθνή Έκθεση Αυτοκινήτου του Ντιτρόιτ και λανσαρίστηκε τον Αύγουστο του 2013 για την αγορά της Βόρειας Αμερικής και στα τέλη του έτους στην Ευρώπη. Μέσα στο 2016, υπέστη μια ανανέωση. Κύριοι ανταγωνιστές του μοντέλου, είναι η BMW Σειρά 3, η Mercedes C-Class και το Lexus IS.

Το Q50 είναι διαθέσιμο σε 3 εκδοχές κινητήρων: 3 εκδόσεις βενζίνης, μία τουρμποντίζελ και μία υβριδική, η οποία συνδυάζει έναν βενζινοκινητήρα και έναν ηλεκτροκινητήρα. Ο αεροδυναμικός συντελεστής Cd είναι 0,26.
The Eagle Has Landed – Part III

Το The Eagle Has Landed – Part III είναι διπλός, ζωντανά ηχογραφημένος δίσκος του βρετανικού χέβι μέταλ συγκροτήματος Saxon, ο οποίος κυκλοφόρησε τον Ιούνιο του 2006 μέσω της εταιρείας "Steamhammer". Αυτό είναι το πέμπτο ζωντανό άλμπουμ του συγκροτήματος και ο τίτλος αποτελεί συνέχεια της τριλογίας των ζωντανά ηχογραφημένων ομώνυμων δίσκων, εκ των οποίων οι δύο πρώτοι κυκλοφόρησαν το 1982 (""The Eagle Has Landed") και το 1996 ("The Eagle Has Landed – Part II").

Το "The Eagle Has Landed – Part III" είναι το άλμπουμ το οποίο σηματοδότησε την επιστροφή του ντράμερ Νάιτζελ Γκλόκλερ στο συγκρότημα, ο οποίος είχε αποχωρήσει το 1999, για λόγους υγείας. Ηχογραφήθηκε κατά την περιοδεία για την προώθηση του δίσκου "Lionheart"", το 2004 και το 2005 στη Γερμανία, την Αγγλία, τη Γαλλία και τη Σουηδία.
Κυριάκος Κουβελιώτης

Ο Κυριάκος Κουβελιώτης είναι Πρύτανης του Berlin School of Business and Innovation (BSBI) και του Berlin School of Health Sciences της Γερμανίας, Πρόεδρος του Εκπαιδευτικού Οργανισμού «Atheneum - Liberal Studies», Καθηγητής του Διεθνούς Τηλεματικού Πανεπιστημίου «International Telematic University Uninettuno» της Ρώμης, Honorary Chancellor του Longford International College της Ιρλανδίας, Honorary Rector του James Lind Institute της Γενεύης και μέλος της Διοικούσας Επιτροπής του Ελληνικού Ανοικτού Πανεπιστημίου (ΕΑΠ). Γεννήθηκε το 1970 και μεγάλωσε στην Αθήνα.
Φελισιέν Ντε Μύρμπαχ

Ο Φελισιέν Ντε Μύρμπαχ ("Felicien De Myrbach") ή Φελισιάν Μύρμπαχ ("Felician Myrbach") ήταν Αυστριακός ζωγράφος, γραφίστας και εικονογράφος βιβλίων. Γεννήθηκε στις 19 Φεβρουαρίου 1853 στην πόλη Zaleszczyki και απεβίωσε στις 14 Ιανουαρίου 1940 στο Κλάγκενφουρτ (Klagenfurt). Είναι γνωστός για τις υδατογραφίες - χρωμολιθογραφίες του που κυκλοφόρησαν σε χιλιάδες αντίτυπα όπου αναπαριστά πολεμικές μάχες των στρατευμάτων του Μεγάλου Ναπολέοντα. 
Στον κήπο του Πανδοχείου, Χρωμολιθογραφία του Φελισιέν Μύρμπαχ (1896), [[Βιέννη]], Εθνική Πινακοθήκη|300px|right
thumb|Γάλλοι Γρεναδιέροι μάχονται στο κοίλο του θεάτρου της Αρχαίας Νικόπολης, Χρωμολιθογραφία του Φελισιέν Μύρμπαχ (1894), Συλλογή Νίκου Καράμπελα, Ίδρυμα Ακτία Νικόπολις, Πρέβεζα|300px|right
Tube Alloys

Με την κωδική ονομασία Τιούμπ κράματα, ή Κράματα Τιούμπ, εκ της αγγλικής "Tube Alloys" και κατά μετάφραση Σωληνοκράματα φερόταν η κυβερνητική απόρρητη έρευνα του Ηνωμένου Βασιλείου με τη σύμπραξη του Καναδά για την ανάπτυξη του προγράμματος παραγωγής ατομικών όπλων, στο γενικότερο πυρηνικό πρόγραμμα της Μεγάλης Βρετανίας κατά τη διάρκεια του Β' Παγκοσμίου Πολέμου. Βάση των ερευνών του προγράμματος σωληνοκράματα ήταν το πλουτώνιο. 

Λόγω όμως του πολυδάπανου κόστους του προγράμματος αυτού οι Βρετανοί αναγκάστηκαν τελικά να συμπράξουν με τις ΗΠΑ με την λεγόμενη Συμφωνία του Κεμπέκ και το όλο πρόγραμμα να ενταχθεί στο αμερικανικό παράλληλο Πρόγραμμα Μανχάταν. Η Κωδική όμως ονομασία συνέχισε να παραμένει απόρρητη ακόμα και στους ανώτερους κυβερνητικούς κύκλους μέχρι τη λήξη του Β' Π.Π. και συγκεκριμένα και μετά τη ρίψη της δεύτερης ατομικής βόμβας στο Ναγκασάκι. Το "πρόγραμμα σωληνοκράματα" ακολούθως συνεχίστηκε αυτόνομα από τη Βρετανική κυβέρνηση. Η συνέχισή του αναλήφθηκε υπό τον βρετανικό στρατό και τη βασιλική βρετανική αεροπορία, όπου και πραγματοποίησε το 1952 την πρώτη πυρηνική δοκιμή και έξι χρόνια μετά στην κατασκευή της πρώτης θερμοπυρηνικής βόμβας. Το Ηνωμένο Βασίλειο συνέχισε να διατηρεί τη συνεργασία με τις ΗΠΑ σε επόμενες σχετικές συνθήκες. 

Σημειώνεται παρασκηνιακά ότι και τα δύο προγράμματα, (των Σωληνοκραμάτων και του Μανχάταν) είχαν λάβει υπόψη τους όλα τα δεδομένα των μέχρι των αρχών του πολέμου επιστημονικών επιτεύξεων των ατομικών ερευνών και ειδικότερα μετά την αποκάλυψη της πυρηνικής σχάσης από τον Γερμανό πυρηνικό χημικό Ότο Χαν και της συνεργάτιδάς του Λίζε Μάιτνερ, καθώς και εκείνων της λεγόμενης επιστημονικής ομάδας του Παρισιού. Τα δεδομένα όμως αυτά είχαν περιέλθει και στους Ρώσους με συνέπεια να ξεκινήσει ένας αγώνας ταχύτητας στην κατασκευή της ατομικής βόμβας μέσα σ΄ ένα τεράστιο κατ΄ ενάντιο κλίμα καχυποψίας αλλά και κατασκοπείας. Τελικά στον αγώνα εκείνο, όπως αποδείχθηκε προηγήθηκαν οι ΗΠΑ.
Παύλος Μάτεσις

Ο Παύλος Μάτεσις (Δίβρη Ηλείας, 12 Ιανουαρίου 1933-Αθήνα, 20 Ιανουαρίου 2013) ήταν Έλληνας θεατρικός συγγραφέας και μεταφραστής.
The Inner Sanctum

The Inner Sanctum είναι ο τίτλος του 17ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε το Μάρτιο του 2007 μέσω της δισκογραφικής εταιρείας "Steamhammer".

Αυτή ήταν η πρώτη ηχογράφηση σε στούντιο, την οποία έκανε ο ντράμερ Νάιτζελ Γκλόκλερ με τους Saxon, από το ""Unleash the Beast" του 1997. Ο δίσκος έλαβε μέτριες κριτικές, αλλά συνέχισε την άνοδο των πωλήσεων του συγκροτήματος, κάτι το οποίο είχε ξεκινήσει με το δίσκο "Lionheart", το 2004.

Στο τραγούδι "I've Got to Rock (to Stay Alive)"", συμμετείχε ο Lemmy των Motörhead, ο Angry Anderson των Rose Tattoo και ο Άντι Ντέρις των Helloween.
Datson 10

To Datson 10 ήταν ένα από τα πρώτα αυτοκίνητα που κατασκεύασε η ιαπωνική αυτοκινητοβιομηχανία DAT, η οποία το 1932 μετονομάστηκε σε Datsun. Το μοντέλο κυκλοφόρησε το 1930 και η παραγωγή του διήρκησε μόλις δύο χρόνια, και μάλιστα τον πρώτο χρόνο κατασκευάστηκαν μόλις 10 αυτοκίνητα, ενώ αισθητη βελτίωση των πωλήσεων υπήρξε το 1931. Το 1932, το Datson 10 αντικαταστάθηκε από το Datsun 11.
Datsun 11

Το Datsun 11 ήταν ένα αυτοκίνητο πόλης, που κατασκεύασε η ιαπωνική αυτοκινητοβιομηχανία Datsun και ήταν το πρώτο όχημα που κυκλοφόρησε με την επωνυμία της Datsun. Το μοντέλο αυτό κυκλοφόρησε το 1932 και ήταν ο διάδοχος του Datson 10, με την παραγωγή του 11 να διαρκεί μόλις έναν χρόνο. Συνολικά κατασκευάστηκαν 150 οχήματα.
Αλέξανδρος Αναστασιάδης

Ο Αλέξανδρος Αναστασιάδης (1876- 1941) ήταν Έλληνας υφασματέμπορος και πολιτικός.
Into the Labyrinth

Το Into the Labyrinth είναι ο 18ος στούντιο δίσκος του βρετανικού χέβι μέταλ συγκροτήματος Saxon, ο οποίος κυκλοφόρησε στις αρχές του 2009 μέσω της δισκογραφικής εταιρείας "Steamhammer".

Ο συγκεκριμένος δίσκος συνέχισε την άνοδο των πωλήσεων του συγκροτήματος, η οποία ξεκίνησε με τα δύο προηγούμενα άλμπουμ τους, ενώ για πρώτη φορά από το 1986, δίσκος των Saxon ανέβηκε σε κατάλογο αμερικανικών τσαρτ, φτάνοντας στο # 29 του Billboard Heatseekers, της λίστας με τα άλμπουμ συγκροτημάτων τα οποία δεν έχουν ανέβει ποτέ στο Hot-100. Το "Into the Labyrinth" πούλησε πάνω από 1.000 αντίτυπα στις Ηνωμένες Πολιτείες την πρώτη εβδομάδα της κυκλοφορίας του, ενώ ανέβηκε σε καλύτερη θέση σε κάθε ευρωπαϊκή χώρα σε σύγκριση με τον προκάτοχο του.

Στο δίσκο συμμετείχε ο κιμπορντίστας Ματίας Ούλμερ, ενώ το Νοέμβριο του 2008, οι Saxon διοργάνωσαν το διαγωνισμό "Riff King", κατά τη διάρκεια του οποίου οπαδοί του συγκροτήματος έπαιξαν σόλο κιθάρας για το σινγκλ του δίσκου, με τίτλο "Live to Rock".
Ματθίλδη της Κανόσα

<br>

H Ματθίλδη της Κανόσα ή Ματθίλδη της Τοσκάνης (ιταλικά: "Matilde di Canossa", Μάρτιος 1046 – 24 Ιουλίου 1115) ήταν ισχυρή φεουδαρχική ηγεμόνας στη βόρεια Ιταλία. Υπήρξε μία από τις σημαντικότερες προσωπικότητες του Μέσου Μεσαίωνα, όχι μόνο της Ιταλίας αλλά και όλης της Ευρώπης, καθώς διαδραμάτισε σημαντικό ρόλο σε μία δύσκολη περίοδο της ευρωπαϊκής ιστορίας.

Φεουδάρχης, Κόμισσα, Δούκισσα, Μαρκησία και Βασίλισσα, εστεμμένη από τον ίδιο τον Αυτοκράτορα, ήταν η πρώτη ισχυρή γυναίκα του Μεσαίωνα. Έφτασε να κατέχει το μεγαλύτερο μέρος των Ιταλικών εδαφών βόρεια του Kράτους της Eκκλησίας που περιελάμβαναν τις σημερινές Λομβαρδία, Εμίλια-Ρομάνια, Τοσκάνη και μεγάλο μέρος της Ούμπρια και με κέντρο την Κανόσα. Θα είναι πρωταγωνίστρια κατά την διαμάχη μεταξύ του Πάπα και του Αυτοκράτορα.
Δημήτριος Καρέλλας

Ο Δημήτριος Καρέλλας (; - 1918) ήταν Έλληνας βιομήχανος.
Πανεπιστήμιο του Άστον

Το Πανεπιστήμιο του Άστον ("Αγγλ. Aston University") βρίσκεται στο κέντρο του Μπέρμιγχαμ, στην Αγγλία, και είναι το δεύτερο σημαντικότερο πανεπιστήμιο της πόλης. Ιδρύθηκε το 1895, αλλά απέκτησε την πανεπιστημιακή του υπόσταση το 1966.
Άλβιν Λι

Ο Άλβιν Λι κατά κόσμον Γκράχαμ Άλβιν Μπαρνς ("Graham Alvin Barnes", 19 Δεκεμβρίου 1944, Νότιγχαμ, Αγγλία - 6 Μαρτίου 2013) ήταν Άγγλος κιθαρίστας και τραγουδιστής της ροκ σκηνής, ευρύτερα γνωστός με το συγκρότημα Ten Years After. Ξεκίνησε στην εφηβεία την ενασχόλησή του με τη μουσική, διαμορφώνοντας με τον Λίο Λάιονς τον πυρήνα του συγκροτήματος το 1960. Φέρεται ότι επηρεάστηκε από τη μουσική συλλογή τζαζ και μπλουζ του πατέρα του, όπως και από κιθαρίστες σαν τον Τσακ Μπέρι και τον Σκότι Μουρ.
Desecration Smile

Το Desecration Smile είναι ένα τραγούδι από τo διπλό album των Red Hot Chili Peppers , Stadium Arcadium. Το τραγούδι ήταν το τέταρτο single που βγήκε από το άλμπουμ. Το τραγούδι ακούστηκε για πρώτη φορά από τους οπαδούς, όταν παιζόταν σε Bridge Scholl Benefit του 2004. Το τραγούδι διέρρευσε και μπορεί να βρεθεί στο διαδίκτυο. Ωστόσο, η δομή και τα φωνητικά του τραγουδιού είναι διαφορετική από την έκδοση που κυκλοφόρησε στο Stadium Arcadium. Το τραγούδι αποτελείται από τα φωνητικά που τραγουδιούνται από τον Anthony Kiedis, τα τύμπανα που έπαιξε ο Chad Smith, το μπάσο που έπαιξε o Flea, καθώς και ακουστική κιθάρα, ηλεκτρική κιθάρα και πιάνο, που παίζονται από τον John Frusciante.

Τα b-side του single είναι ίδια με αυτά του Hump de Bump, δηλαδή τα "Joe" και 
"Save This Lady".
Call to Arms

Call to Arms είναι ο τίτλος του 19ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε στις 6 Ιουνίου του 2011 μέσω της "Militia Guard Music", ενώ τρεις ημέρες νωρίτερα είχε κυκλοφορήσει σε μορφή digipack.

Κατά τη διάρκεια των ηχογραφήσεων του δίσκου, οι Saxon έκαναν κάλεσμα στους οπαδούς τους να εμφανιστούν στο στούντιο για να συμμετάσχουν στην ηχογράφηση του τραγουδιού ""Back in '79". Το τραγούδι "When Doomsday Comes" συμπεριλήφθηκε στην, βρετανικής παραγωγής, ταινία "Hybrid Theory", ενώ η εικόνα στο εξώφυλλο του δίσκου προέρχεται από αφίσα στρατολόγησης του βρετανικού στρατού, κατά τη διάρκεια του Πρώτου Παγκοσμίου Πολέμου.

Ο δίσκος έλαβε θετικές κριτικές, με τις πωλήσεις του να ανεβαίνουν ακόμη περισσότερο σε σύγκριση με τους προκατόχους του. Χαρακτηριστικό είναι το γεγονός ότι για πρώτη φορά από το 1985, δίσκος των Saxon ανέβηκε στο γερμανικό Top-20, ενώ κάτι αντίστοιχο επαναλήφθηκε στα σουηδικά τσαρτ για πρώτη φορά από το 1984. Οι κριτικές χαρακτήρισαν το δίσκο ως μία επιστροφή του ήχου των Saxon στα άλμπουμ των αρχών της δεκαετίας του '80.

Στις Ηνωμένες Πολιτείες και τον Καναδά, το "Call to Arms"" κυκλοφόρησε σε μορφή διπλού CD, με το δεύτερο μέρος να περιέχει επτά τραγούδια ηχογραφημένα ζωντανά στο φεστιβάλ του Ντόνινγκτον, το 1980.

Στο δίσκο, συμμετείχε ο κιμπορντίστας των Deep Purple, Ντον Έρεϊ.
Shallow Be Thy Game

To Shallow Be Thy Game είναι ένα τραγούδι από το άλμπουμ των Red Hot Chili Peppers , One Hot Minute. Το single κυκλοφόρησε μόνο στην Αυστραλία. Ήταν επίσης τo μόνο single από το άλμπουμ που δεν είχε ένα μουσικό βίντεο (δεδομένου ότι κυκλοφόρησε μόνο στην Αυστραλία). Το CD single για το τραγούδι αξίζει πάνω από $ 60,00 στο Amazon.com.
Το τραγούδι είναι αρκετά πολεμικό καθώς κάνει άμεση επίθεση στην παραδοσιακή θρησκεία, και οι στίχοι του είναι ανοιχτά κοροϊδευτικοί.
Παρά το γεγονός ότι ήταν single, το τραγούδι σπάνια εκτελέστηκε στην One Hot Minute Tour και δεν έχει εκτελεστεί live από το 1996 και ποτέ στις Ηνωμένες Πολιτείες.
Ferrari LaFerrari

Η Ferrari LaFerrari ήταν ένα σπορ υπεραυτοκίνητο (supercar) υψηλών επιδόσεων, που κατασκευάστηκε από την ιταλική αυτοκινητοβιομηχανία Ferrari μεταξύ του 2013 και του 2018. Παρουσιάστηκε στις 5 Μαρτίου 2013 στο Σαλόνι Αυτοκινήτου της Γενεύης, ως το ακριβότερο, ισχυρότερο και ταχύτερο αυτοκίνητο της φίρμας έως τώρα, ενώ παράλληλα είναι και η πρώτη Ferrari παραγωγής με υβριδικό σύστημα, το οποίο ονομάζεται KERS από την εταιρεία. Το μοντέλο αντικατάστησε την Ferrari Enzo του 2002 - 2004.
Hump de Bump

Το Hump de Bump είναι ένα τραγούδι από το διπλό άλμπουμ των Red Hot Chili Peppers, Stadium Arcadium. Το τραγούδι είναι το πέμπτο και τελευταίο single που κυκλοφόρησε από το Stadium Arcadium και το τελευταίο που η μπάντα θα κυκλοφορήσει με τον John Frusciante, ο οποίος παραιτήθηκε από το συγκρότημα δύο χρόνια αργότερα. Αρχικά αναμένοταν να είναι το τέταρτο single για τις ΗΠΑ, τον Καναδά και την Αυστραλία, (Το Desecration Smile ήταν το τέταρτο single που κυκλοφόρησε διεθνώς). Οι Red Hot Chili Peppers αποφάσισαν να κυκλοφορήσουν και single και βίντεο κλιπ , το οποίο σκηνοθέτησε ο κωμικός και καλός φίλος Chris Rock. Το single κυκλοφόρησε στις ΗΠΑ στις 7 Απριλίου του 2007, ενώ κυκλοφόρησε στις 10 Μαΐου του 2007 στον υπόλοιπο κόσμο.

Το τραγούδι αρχικά θα ονομαζόταν Ghost Dance 2000 γιατί η μπασογραμμή του ήταν ίδια ακριβώς με αυτήν του American Ghost Dance από το άλμπουμ Freaky Styley,1985.

Τα b-side του single ήταν τα "Joe" και "Save This Lady"
Snow ((Hey Oh))

To Snow ((Hey Oh)) είναι ένα τραγούδι από τo διπλό άλμπουμ των Red Hot Chili Peppers , Stadium Arcadium. Το τραγούδι κυκλοφόρησε μετά το "Tell Me Baby" στις 20 Νοεμβρίου 2006 και έγινε το τρίτο συνεχόμενο νούμερο ένα της μπάντας στο Billboard chart Modern Rock, μια θέση που κατείχε για πέντε συνεχόμενες εβδομάδες. Το τραγούδι ήταν το 11ο τους στην κορυφή των charts δίνοντας στην μπάντα το ρεκόρ όλων των εποχών για κάθε καλλιτέχνη σε αυτό το διάγραμμα, ένα ρεκόρ που εξακολουθούν να κατέχουν μέχρι σήμερα, αφού το ξαναπέρασαν το 2011.
Ο τραγουδιστής Anthony Kiedis αναφέρει ότι το κομμάτι είναι "για την επιβίωση, ξεκινώντας ξανά​​. Έχω δημιουργήσει χάος από οτιδήποτε, αλλά έχω μια κενή πλάκα-έναν καμβά με χιονι -και έχω ξεκινήσει από την αρχή."
Το συγκρότημα ερμήνευσε το τραγούδι για πρώτη φορά μετά από πέντε χρόνια από το τέλος του Stadium Arcadium Tour στις 28 Ιουνίου, 2012 σε συναυλία τους στο Goffertpark της Nijmegen, στην Ολλανδία κατά τη διάρκεια του I'm with You Tour.

Τα B-side του single ήταν τα: "Funny Face" και "I'll Be Your Domino"
Ροβέρτος Γκάλλι

Ο Ροβέρτος Γκάλλι (1840-1931) ήταν Ιταλός πολιτικός, δημοσιογράφος και φιλέλληνας.
Κέιπ Μπρετόν

<br>

Η νήσος Κέιπ Μπρετόν (αγγλικά:"Cape Breton Island") είναι ένα νησί στο Ατλαντικό ωκεανό, το οποίο ανήκει στην καναδική επαρχία της Νέας Σκωτίας. Με έκταση 10.311 τετραγωνικά χιλιόμετρα είναι το 18ο μεγαλύτερο νησί του Καναδά. 

Κατηγορία:Νησιά του Καναδά
Ίκσκιλε

Το Ίκσκιλε (λετονικά: Ikšķile , γερμανικά: "Üxküll" ("Ύξκυλ")) είναι μια πόλη της Λετονίας. Έχει πληθυσμό 7.062 κατοίκων το 2016 και μια έκταση της τάξεως των 2,2 τ.χλμ.
Όθων ντε Τουρναί

Ο Όθων ντε Τουρναί ή Τουρνέ ή Όθων του Τουρναί (Othon de Tournay), ήταν Γάλλος ιππότης και σταυροφόρος. Φεουδάρχης και βαρώνος των Καλαβρύτων κύριος δώδεκα τιμαρίων. Ο Τουρναί καταγόταν από την Γαλλία και το Τουρναί της Νορμανδίας, σήμερα ανήκει στο Βέλγιο, όπου η οικογένεια του ήταν φεουδάρχες υποτελείς στον Δούκα της Νορμανδίας. 

Ο Όθων συμμετείχε στην Δ' Σταυροφορία με τον στρατό του Σαμπλίτη ή του Βιλλεαρδουίνου γι' αυτό άλλωστε μετά την κατάκτηση της Πελοποννήσου και την δημιουργία του Πριγκιπάτου της Αχαΐας τιμήθηκε με τιμάρια. Το Ελληνικό χρονικόν του Μορέως αναφέρει : 

Το Γαλλικό χρονικό αναφέρει ότι του δόθηκαν τιμάρια στο "Grite" ή στο "Colovrate", το Αραγωνικό αναφέρει ότι η βαρωνία δόθηκε στον Γοδεφρείδο, γιος του, στην περιοχή του κάστρου της Κλοκίνας. Άλλη εκδοχή λέει ότι ο Όθων έχτισε το κάστρο Καλοβράτ για προσωπική του οικία και να ελέγχει το φέουδο του και από αυτό πήραν τα σημερινά Καλάβρυτα το όνομα τους.
Αντικόστι

Η Νήσος Αντικόστι (αγγλικά: Anticosti Island· γαλλικά: Île d'Anticosti) είναι νησί στον Ατλαντικό ωκεανό, το οποίο ανήκει στην καναδική επαρχία του Κεμπέκ. Με έκταση 7.923 τετραγωνικά χιλιόμετρα είναι το 20ο μεγαλύτερο νησί του Καναδά. Ο κύριος οικισμός του νησιού είναι το Πορ-Μενιέ.



Κατηγορία:Νησιά του Καναδά